Source: http://docplayer.hu/14405266-A-ragalmazas-es-becsuletsertes-valamint-a-megkovetes-birosag-elotti-ceremoniaja-debrecen-varos-xvii-xviii-szazadi-regi-jogaban.html
Timestamp: 2017-12-12 20:55:53
Document Index: 11854118

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

A rágalmazás és becsületsértés, valamint a megkövetés bíróság előtti ceremóniája Debrecen város XVII-XVIII. századi régi jogában. - PDF
Download "A rágalmazás és becsületsértés, valamint a megkövetés bíróság előtti ceremóniája Debrecen város XVII-XVIII. századi régi jogában."
1 A rágalmazás és becsületsértés, valamint a megkövetés bíróság előtti ceremóniája Debrecen város XVII-XVIII. századi régi jogában (könyvismertető) Dr. Diószegi Attila ítélőtáblai bíró június
2 2 A minap került a birtokomba Széll Farkas: A becstelenítés és a bíróság előtti megkövetés a Debreczen városi régi jogban című 47 oldalas kötete, amely 1897-ben az egyik legnevesebb debreceni könyvkötő család Dávidházy műhelyéből került az olvasó kezébe. A könyv mérete 16 x 24 cm, nyomott, keretes díszítésű, sötétbarna egészvászon, kötéstábláján aranyozott felirattal, alsó harmadában a város 1693-as színes dombornyomott címerével készült reprezentatív kiadás. Apropóját az adta, hogy január 2-3-án Debrecenben tartózkodott nagyméltóságú Erdély Sándor, a Bánffy-kormány igazságügyminisztere, mely látogatás emlékére jelentette meg a kiadványt A Városi Tanács. Írója, bessenyei Széll Farkas (Hódmezővásárhely, 1844 Budapest, 1909), aki a gimnáziumot Debrecenben és Nagykőrösön végezte, majd jogot hallgatott és ügyvédi vizsgát tett ben kunszentmártoni járásbíró, 1878-ban Karcagon törvényszéki bíró, október. 31.-ei hatállyal a budapesti királyi ítélőtáblához pót-, január 1-el rendes bíróvá nevezték ki, ahol az I. büntető tanács tagjaként vett részt az ítélkezésben. Itteni ténykedése során másodfokon referálta a tiszaeszlári per nyíregyházi felmentő ítéletét től a debreceni királyi ítélőtábla büntető tanácsában elnökölt 1907-ig, amikor is saját kérésére nyugállományba vonult. Kunszentmártoni járásbíró korában régészeti társulatot alapított, amelynek több eredményes ásatása is volt. Számos történelmi tárgyú dolgozatot publikált. E tevékenységének elismeréseként a magyar történelmi társulat, az országos régészeti és embertani társulat, a heraldikai és genealógiai társulat és a magyar nyelvtudományi társaság igazgató-választmányának tagjává, április 20-án pedig a debreceni Csokonai-kör elnökévé választották. Szenvedélyes régiség és könyvgyűjtő hírében állt. Könyvtárának becses, ritka darabjairól olykor ismertetőt jelentetett meg a Magyar Könyv Szemlében. 1 A birtokomban lévő könyv érdekessége, Barkassy Géza possessori bejegyzése, miszerint Tormay Béla 2 ajándéka, aki nem más, mint Tormay Cécile írónő édesapja, és akinek felesége Barkassy Hermin volt. Tartalmát tekintve a nagyobb terjedelmű első rész a Becstelenítés címet viseli, míg a második fejezet A bíróság előtti megkövetés csupán 11 oldalt tesz ki. A szabad királyi városok, így Debrecen polgárai is sokra tartották a jó hírnevüket, ahogy fontos volt számukra a városuk jó hírneve is. Erre hoz egy példát 1643-ból a szerző: Dékány Mihály hamis pénz forgalomba hozatalával volt vádolva. Az ítélet szerint esküvel kellett bizonyítania, hogy a hamis pénzt soha nem használta, egyébiránt menjen ki a városból, és debreczeni lakosnak magát nevezni többé ne merészelje.. Aki megsértette akár az egyén, akár a közösség becsületét, az elkövette az ítéletekben közös latin néven diffamatio található becsületsértést, rágalmazást, azaz becstelenített, amiért büntetés járt. Ez lehetett világi (örökös vagy határozott időre szóló kitiltás a városból, hóhér általi kiseprűztetés főleg a feslett életű nők esetében alkalmazva, büntették továbbá azokat is akik a kitiltás ideje alatt az érintettet befogadták) ben ez utóbbi esetben egy heti áristomra ítélték e tanácsi rendelet megszegőjét, bár azzal a lehetőséggel, hogy 12 Ft-tal a szabadságot meg lehetett váltani. 1 Szinnyei József: Magyar írók élete és munkái (http://mek.oszk.hu/03600/03630/html/index.htm) 2 Tormay Béla (Szekszárd Budapest 1906) mezőgazdasági szakíró, állatorvosi tanintézeti tanársegéd, keszthelyi Országos Gazdászati és Erdészeti Tanintézet tanára, 1869-től a debreceni Országos Felsőbb Gazdasági Tanintézet igazgatója, az MTA levelező tagja, 1904-ben, mint államtitkár került nyugállományba (Révai Nagy Lexikona XVIII. kötet)
3 3 A bűnt azonban nemcsak világi, hanem egyházi fenyítéssel is megtorolták ha Isten megbántóját és a keresztyén gyülekezet megsértőjét látták a vétkezőben és csak akkor tűrték meg maguk között ha ekklézsiát követett.. Ennek az volt a lényege, hogy az istentisztelet alkalmával egy fekete székre ültették az egész gyülekezet előtt a vétkezőt, akit fekete lepellel borítottak le, majd midőn a hívek az isteni tiszteletet elvégezték, a pap megszólította a bűnbánót, hogy fedezze ki magát, ezután megkérdezte: Te vagy-e a ki utálatos cselekedeteddel az Úristent megbántottad, a szt. gyülekezetet megbotránkoztattad? Szánod-e bűneidet? Ígéred-e magad, hogy ezután fedhetetlen életet élsz?. Ezt követően felolvasta a pap a bűnbánatot (könyörgést), amit a vétkesnek utána kellett mondania. Ezt nevezték eklézsia követésnek. Erre nemcsak Debrecen város régi jogában volt példa, hiszen Salamon Ferenc: Magyarország a török hódítás korában 3 című monográfiájában több példát is említ a XVII. századból a kecskeméti, ceglédi és nagykőrösi törvényszék gyakorlatából. Amiből arra lehet következtetni ahogy Széll is írja hogy az eklézsia követést átvette a világi törvényszéki ítélkezés, de mindig csak papok foganatosíthatták. II. József volt az, aki rendeletileg ezt a büntetési formát eltörölte, bár ha valaki önként akarta gyakorolni, erre meghagyta a lehetőséget a pap magánlakásán egy vagy két egyházi elöljáró jelenlétében. A súlyos becstelenítésnek a XVII. században amellyel Debrecen város régi jegyzőkönyveiben sűrűn lehet találkozni az volt a büntetése, hogy a perdo (hóhér) fogót vetett az elítélt nyelvére és nyilvánosan kellett kiáltania egy évi július 17-i verdikt szerint: a ki mást nyelvével úgy gyalázza meg, az nyelve metszetik ki, de mivel contradicált 4 az ország annak, ilyen büntetése leszen. A szerző ezt úgy magyarázza, hogy a becstelenítés eredeti ősi büntetése a nyelvkimetszés, mint testcsonkítás volt, ami jelképessé enyhült az elítélt nyelvére vettetett vasfogóval. A nyelv ilyetén való elvesztését amikor ez még realitás volt el lehetett kerülni, ha az érintett meghatározott formák szerint visszavonta a sértő vagy rágalmazó szavait és nyilvánosan magát hazugnak nevezte. A szerző idézi itt Werbőczy Hármaskönyvét, amely szerint a barbárnak ítélt nyelvkimetszés helyébe annak pénzbeli megváltása került. A Hármaskönyv II. rész LXXII. címe a nyelvváltságról és annak büntetéséről szól. A nyelvváltság pedig száz arany forintot tevő huszonöt girával 5 rovatik le. És ezt a büntetést a királyi felségnél vagy a többi országos nagy-bírónál benyújtott igazságtalan és hamis panaszért, és gyakran valamely jó hírű s tisztes állapotú ember ellen intézett mocskos és becstelenítő szavakért szabják ki a bírák. 6 Széll Farkas azt is megjegyzi, hogy a 100 arany 2/3-a az ügyben eljáró bírót, míg 1/3-a a sértett felet illette. E szabály a Hármaskönyv II. rész LXXII cím 3. -án alapult. Érdekesség, hogy Debrecen városa a Hármaskönyv enyhébb szabályát, a nyelvváltságot nem fogadta el, és a súlyos becstelenítések esetében az eredeti nyelvkimetszést jelképileg alkalmazta azzal, hogy vasfogót vettetett az elítélt nyelvére. A XVII. század második felétől viszont a nyelvre való fogó vetést már önálló büntetésként nem alkalmazták, csupán mint átváltoztatott büntetést akkor, ha a nyelvváltságként kiszabott 100 Ft-ot a bűnös nem volt képes megfizetni. Ezzel Debrecen városa is fejet hajtott Werbőczy Hármaskönyve előtt. Az enyhébb becstelenítést pedig 25 Ft-tal sújtották. Az ismertetett könyvben nem szerepel, de idekívánkozik, hogy Acsády Sándor 1823-ban megjelent Magános magyar törvény kérdések- és feleletekben előadva című művében a becstelenítést oly véteknek írja le, mely által valaki jó hírében, nevében, szó, írás vagy ezekhez hasonló értelmű jelek által megsértetik. Ezen tett büntetése, ha nemes becstelenít nemest 100 Ft., a nem nemesek között ugyanez 20 Ft., ha pedig nem nemes becstelenít nemest, úgy testileg fenyítendő. Becstelenítésnek 3 Salamon Ferenc: Magyarország a török hódítás korában, Budapest, Franklin- Társulat második javított kiadás oldal 4 ellentmondott 5 25 márka 6 Werbőczy István: Tripartitum oldal, latin-magyar kétnyelvű kiadás, Téka Könyvkiadó, Budapest 1990.
4 4 számított az is, ha valaki a nemest nem nemesnek mondta, akár perben, akár azon kívül történt, és ha a nemesség bizonyítást nyert, a becstelenítő 200 Ft-ot volt köteles fizetni. 7 Egy 1656-ban kelt ítélet lehetővé tette, amennyiben a nyelvváltság pénzbeli büntetését az elítélt nem képes megfizetni, úgy fogságba helyezhető, ahogy egy másik korabeli határozat fogalmaz 15 napig lakjék a két ajtajúban 8. Arra is volt példa, ha a bűnös visszaeső volt és utcabelijét becstelenítette, akkor kiűzték abból az utcából ahol lakott. Ha előkelő, hivatalban lévő (főbíró, tanácstag, lelkész stb.) egyén volt a becstelenítésben sértett fél, a szokásos büntetésen felül a város elhagyására kényszerítették az elkövetőt és hivatalból jártak el vele szemben. E perek eljárására a kevés alakiság, a szóbeliség volt a jellemző, bár a XVII. század második felében egyes ügyvédek megkísérelték meghonosítani az írásbeliséget, azonban a tanács nem volt ebben partner és nem engedett. Ahogy azt is kimondta 1598-ban, hogy e perekben nincs helye törvényes orvoslatnak, ami idővel oly módon enyhült, hogy a nagytanács (felső szék) előtti perekben (súlyosabb becstelenítések: lelki tanítót, a tanács vagy annak tagjait gyalázó szavak esetében) nem adtak lehetőséget perorvoslatra, míg a kis-tanács (alsó szék) előtt folyó ügyekben, amely az enyhébb megítélésű becstelenítéseket bírálta el, megengedte a fellebbezést a nagytanácshoz. A tárgyalásra az idézés bírói pecséttel történt. Ha a kitűzött napon ezt hívták felelő napnak a felek megjelentek, sor került a panasz előadására, majd a bepanaszolt élhetett ellenvetéssel, ha nem tette, kezdetét vette a bizonyítás. A gyalázó kifejezés vagy rágalmazó állítás bizonyítására korlátlan lehetőséget adtak a kor bírái, mivel abból indultak ki Ha merte mondani, tudjon bizonyítani.. Ha a vádlott sem személyesen, sem ügyvédje által öt ízben nem jelent meg az idézésre a bíróság előtt, de a vádlója mindannyiszor ott volt, úgy marasztaló ítéletet hoztak, amit per non venit sententia -nak neveztek. Az ellenvetést az tette lehetővé, hogy abból indultak ki, hogy a becstelenítés iránt csak tisztességes ember indíthat pert, keresheti becsületét. Ha tehát a vádló személyével kapcsolatban kifogás merült föl, a vádlott nem volt köteles meghallgatni a vádat, hanem minden terhelőt elő kellett adnia, amit csak tudott a vádlóról. Ha az ellenvetésben felhozottak igazolást nyertek, a vádlott mentesült a vád alól. Ha a becstelenítés kölcsönös volt, a bírák mérlegelték a sértések súlyát, és ha úgy ítélték meg, hogy azok hasonlóak, akkor fanton fant hasonlót a hasonlóval kifejezést használva mindkét felet felmentették. A szerző ugyanakkor talált olyan határozatokat is, amikor ezt az elvet nem alkalmazták, és a per mindkét személy elítélésével zárult. Nem büntették a másoktól hallott rágalom továbbadását, ha a bevádolt megnevezte és bizonyította hallomásának forrását. Sajátos kifejezést használtak a becstelenítés hallomás útján való terjesztésére, amely a könyv megírásakor is ismeretlen volt már. Ez a szó a szavaty. Mivel az írónak a nyelvtörténet nem nyújtott segítséget a kifejezés megértéséhez, ezért a jogtörténet segítségét vette igénybe és kísérelte meg az értelmezést. Ahogy írja, Debrecen régi városi jogában megszemélyesítve, több alakban is előfordul: a szavaty futamodik, a szavaty megáll, a szavatyot felveszik, illetve másra adják. Véleménye szerint a szavaty futamodik = rágalmazó szavak keltek szárnyra, azaz amikor még nem volt ismert, hogy a becstelenítő hírt ki terjesztette. 7 Acsády Sándor: Magános magyar törvény kérdések- és feleletekben előadva Pesten Trattner-Károlyi nyomtatása oldal 8 a börtönt hívták így
5 A szavaty megáll = ismertté vált a becstelenítő hír terjesztője. A szavatyot felveszik = a becstelenítő hír terjesztését beismerik. A szavatyot másra adni = a kérdőre vont a becstelenítő szavakat mástól hallotta. A bizonyítás e vonatkozásban a körül folyt, hogy a szavaty forrását, kiindulását felfedjék. 5 Mielőtt az ítélet meghozatalára került volna sor, gyakran alkalmazták a megkövetést, mely véget vetett a felek közötti gyűlölködésnek. Érdekesség e vonatkozásban, hogy ítélettel mindig a szavaty koholóját sújtották, míg a megkövetést kiterjesztették mindazokra, akik valamilyen módon, közvetve elkövették a szavatyot. Széll Farkas mindezekből azt a következtetést is levonja, hogy a szavatos kifejezésnek a szavatyos szó az eredete. A szavatyos ugyanis az, aki felel a szavaty felől, és annak terhét magára veszi. Így a magánjogi fogalom szálai véleménye szerint a büntető eljárás mezején hajtottak ki. A könyv második részének mottója talán az, hogy Ha megbántottad, megkövetni ne szégyeljed.. Magyarországon a bíróság előtti megkövetésnek ceremóniája volt. Debrecenben a XVI. század közepétől a XVIII. század közepéig ahogy az író fogalmaz, lehet, hogy még azon túl is a gyűlölség eloszlatására, a szép békesség helyreállítására volt eszköz a megkövetés intézménye. A ceremóniája abban állt, hogy a sértő személy a városi tanács tagjai előtt amely bíróságként funkcionált a megsértett fél kezét megfogta, és őt a bíróság által meghatározott szöveget mondva megkövette, amit követségnek neveztek. A sértett a megkövetést elfogadva a jogszokás szóhasználata szerint a követséget felvette. Ha a sérelem kölcsönös volt, akkor a megkövetés is kölcsönösen történt. A megkövetéssel a megkövető kötelezettséget vállalt a bíróság előtt tett fogadalom megtartására azzal, hogy megszegése esetén szigorú büntetés vagy pénzbírság vár rá. A szerző szerint az eljárás eredménye bírói ítélet erejével rendelkezett, végrehajtható volt, ezáltal a feltételes ítélkezés jellemzőjét hordozta, és ez adja jogtörténeti érdekességét 9. Megjegyzi továbbá, hogy arra a kérdésre, miszerint ezen jogszokás e formájában magyar eredetű-e, biztos feleletet nem lehet adni, ezt csak további kutatásokkal lehetne eldönteni. Ugyanakkor a Magyar Nyelvtörténeti Szótárra hivatkozva azon gyanúját közli, hogy az intézmény...aligha nem Franciaországból szivárgott hozzánk.. Ezt követően Széll Farkas 1569-től 1744-el bezárólag több példát ismertet Debrecen város jegyzőkönyvéből, míg egy esetben Szoboszló város jegyzőkönyvét idézi, a magyar szavakat, mondatokat sűrűn vegyítve latin kifejezésekkel, olykor mondatokkal, ami a mai olvasó számára megnehezíti értelmezésüket. Tollamat e rövid összefoglalással az a szándék vezette, hogy felhívjam a figyelmet e ma már meglehetősen ritkán előforduló mű és szerzője iránt, akit mint a Debreceni Királyi Ítélőtábla bíráját, az elődünknek is mondhatunk. Írása előfutára Koncz Ákos: Debreczen város régi büntető joga és ennek alkalmazása a különböző bűnesetekben című, városunkban 1913-ban kiadott nagyobb lélegzetű helytörténeti, egyben jogtörténeti vonatkozású könyvének, amelyre a megjelenés 100. évfordulóján kíséreltem meg az érdeklődést felkelteni Megjegyzést érdemel, hogy Fayer László A magyar büntetőjog kézikönyvében, amely 1895-ben tehát a szóban forgó könyv kiadása előtt jelent meg, a II. kötet oldalán hosszasan idézi Széll Farkast és a Jogtudományi Közlöny évi 51., valamint évi 51. számára hivatkozik. 10